Publication: Magyar Közlöny
Issue: MK-2001-4 (Year: 2001, Number: 4)
Era: 1990-2004
Section: A szerzői jogról szóló 1999. évi LXXVI. törvény 90. §-a
Paragraph Index: 340

4. Az előadóművészi jogdíj mértéke Ha a felhasználás a jelen jogdíjközlemény alkalmazása szempontjából üzletszerűnek minősül, a szolgáltató az alábbi előadóművészi jogdíjat köteles fizetni. 4.1. Az előadóművészi jogdíj mértéke hangfelvételben rögzített előadás esetén, ha a szolgáltató a felhasználáshoz kapcsolódóan nem ér el bevételt 4.1.1. Ha szolgáltató az előadást olyan műszaki feltételekkel teszi lehívásra hozzáférhetővé, amely az átlagos felhasználó számára csupán annak érzékelését (például ún. „real audio” típusú meghallgatását) teszi lehetővé, a letöltést (tartós másolatkészítést) azonban nem, akkor az előadóművészi jogdíj mértéke a következő: 4.1.1.1. Ha legfeljebb 10 előadásrészlet hívható le, a lehívások számától függetlenül 2000 Ft/hó. 4.1.1.2. Ha a lehívható előadásrészletek száma 10-nél több, de a 100-at nem haladja meg, a lehívások számától függetlenül 10 000 Ft/hó. 4.1.1.3. Ha a lehívható előadásrészletek száma 100-nál több, de az 1000-et nem haladja meg, a lehívások számától függetlenül 30 000 Ft/hó. 4.1.1.4. Ha a lehívható előadásrészletek száma meghaladja az 1000-et, akkor 4.1.1.3. pontban foglalt díjon túl, az 1000-en felüli minden egyes előadásrészlet után, a lehívások számától függetlenül 2 Ft/hó. 4.1.1.5. Ha az előadásból lehívható tartam az előadás részletét meghaladja, vagy teljes előadások hívhatók le, és ezek száma együttesen nem haladja meg az 1000-et, a lehívások számától függetlenül 60 000 Ft/hó. 4.1.1.6. Ha az előadásból lehívható tartam az előadás részletét meghaladja, vagy teljes előadások hívhatók le, és ezek száma együttesen meghaladja az 1000-et, akkor 4.1.1.5. pontban foglalt díjon túl, az 1000-en felüli minden egyes előadás után, a lehívások számától függetlenül 18 Ft/hó. 4.1.2. A szolgáltató a letöltést (tartós másolat készítését) is lehetővé tévő ún. „download” típusú felhasználásért a 4.1.1. pont szerinti jogdíjon felül, lehívott előadásonként 25 Ft, előadóművészi jogdíjat köteles fizetni. 4.2. Az előadóművészi jogdíj mértéke hangfelvételben rögzített előadás esetén, ha a szolgáltató a felhasználáshoz kapcsolódóan bevételt ér el 2001/4. szám 4.2.1. Ha szolgáltató az előadást olyan műszaki feltételekkel teszi lehívásra hozzáférhetővé, amely az átlagos felhasználó számára csupán annak érzékelését (például ún. „real audio” típusú meghallgatását) teszi lehetővé, a letöltést (tartós másolatkészítést) azonban nem, akkor a felhasználásért költségvetési támogatása 1%-ának, továbbá a közönség tagja által fizetett díjbevétele 2,5%-ának, valamint reklám- és szponzorációs bevételei [7. c) pont] 6%-ának megfelelő együttes összegű, de legalább 10 000 Ft/hó előadóművészi jogdíjat köteles fizetni. 4.2.2. A szolgáltató letöltést (tartós másolat készítését) is lehetővé tévő ún. „download” típusú felhasználásért a nyilvánosság tagja által a lehívás fejében fizetett díj 12%-ának, ilyen díjbevétel hiányában (a letöltés ingyenes engedése esetén) reklám- és szponzorációs bevételei 6%-nak megfelelő, de valamennyi esetben legalább a 4.1.2. pont szerinti előadóművészi jogdíjat köteles fizetni. 4.3. Az előadóművészi jogdíj mértéke videoklipben rögzített előadás esetén Videoklipben rögzített előadás esetén a szolgáltató az előadás 4.1—4.2. pontok szerinti felhasználása esetén az említett pontok szerint fizetendő jogdíjon felül, annak 50%-át is köteles megfizetni.

Source: https://magyarkozlony.hu/hivatalos-lapok/9004ceba0742aa446d85a60a9d1bb88e07d2f6ee/dokumentumok/d388b75871695b3859e794c6007f25f4b832c2ee/letoltes